ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କେନ୍ଦ୍ର ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସହ କୋଭିଡ-୧୯ ଟିକାକରଣର ଅଗ୍ରଗତି ସଂକ୍ରାନ୍ତରେ ସମୀକ୍ଷା କଲେ
କେନ୍ଦ୍ର ସରକାର ଅଗଷ୍ଟ ଶେଷ ସପ୍ତାହରେ ୨ କୋଟି ଟିକା ଡୋଜ ସ୍କୁଲ ଶିକ୍ଷକଙ୍କୁ ପ୍ରଦାନ କରିବେ
କୋଭିଡ-୧୯ ଔଷଧର ବଫର ଷ୍ଟକ ବଜାୟ ରଖିବା ସଂକ୍ରାନ୍ତ ରଣନୀତିର ସମୀକ୍ଷା କଲେ
କେନ୍ଦ୍ର ସ୍ୱାସ୍ଥ୍ୟ ସଚିବ ଶ୍ରୀ ରାଜେଶ ଭୂଷଣ ପାଣ୍ଡେ କେନ୍ଦ୍ର ଫାର୍ମା ସଚିବ ଏସ. ଅପର୍ଣ୍ଣାଙ୍କ ଉପସ୍ଥିତିରେ ସମସ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସହ ଏକ ଉଚ୍ଚସ୍ତରୀୟ ବୈଠକର ଅଧ୍ୟକ୍ଷତା କରିଛନ୍ତି । ବୈଠକରେ କୋଭିଡ-୧୯ ଟିକାକରଣର ଅଗ୍ରଗତି ସମ୍ପର୍କରେ ସମୀକ୍ଷା କରାଯାଇଥିଲା ଏବଂ ରାଜ୍ୟଗୁଡ଼ିକୁ ଦ୍ୱିତୀୟ ଡୋଜ୍ କଭରେଜ ବଢ଼ାଇବା ସହ ସ୍କୁଲଗୁଡ଼ିକର ଶିକ୍ଷକ ଏବଂ କର୍ମଚାରୀ ଙ୍କର ଟିକାକରଣ ଉପରେ ଗୁରୁତ୍ୱ ଦେବା ପାଇଁ ପରାମର୍ଶ ପ୍ରଦାନ କରାଯାଇଛି । ରାଜ୍ୟଗୁଡ଼ିକୁ ଜରୁରିକାଳୀନ କୋଭିଡ ପ୍ରତିକି୍ରୟା ପ୍ୟାକେଜ  ପାଣ୍ଠିର ତୁରନ୍ତ ବିନିଯୋଗ ପାଇଁ ମଧ୍ୟ କୁହାଯାଇଛି । ରାଜ୍ୟଗୁଡ଼ିକୁ ଆଗାମୀ ପାର୍ବଣ ଋତୁ ପୂର୍ବରୁ କୋଭିଡର ଉଚିତ ବ୍ୟବହାର ଏବଂ ଅନ୍ୟ ଜରୁରି ଉପାୟଗୁଡ଼ିକର ଅନୁପାଳନକୁ ସୁନିଶ୍ଚିତ ପାଇଁ ମଧ୍ୟ ପରାମର୍ଶ ପ୍ରଦାନ କରାଯାଇଛି ।
କେନ୍ଦ୍ର ସ୍ୱାସ୍ଥ୍ୟ ସଚିବ ଦ୍ୱିତୀୟ ଡୋଜ୍ କଭରେଜ ବଢ଼ାଇବା ପାଇଁ ଜିଲ୍ଲା ସ୍ତରରେ ଏକ ନିଶ୍ଚିତ ଯୋଜନା ବନାଇବା ଉପରେ ଗୁରୁତ୍ୱ ଦେଇଛନ୍ତି । ରାଜ୍ୟଗୁଡ଼ିକୁ ପରାମର୍ଶ ଦିଆଯାଇଥିଲା ଯେ ସେମାନେ ନିର୍ଦ୍ଦିଷ୍ଟ ଦିନ/ନିର୍ଦ୍ଦିଷ୍ଟ ଟିକାକରଣ ସ୍ଥଳ /ନିର୍ଦ୍ଦିଷ୍ଟ ସମୟକୁ ପ୍ରତ୍ୟେକ ଦିନ ନିର୍ଦ୍ଧାରଣ କରିବା ଭଳି ରଣନୀତି ଗ୍ରହଣ କରିବେ/ଟିକାଗୁଡ଼ିକର ଦ୍ୱିତୀୟ ଡୋଜକୁ ବିଶେଷ ଭାବେ ଲଗାଇବା ପାଇଁ ପୃଥକ୍ ଧାଡ଼ି ମଧ୍ୟ ବନାଯାଇ ପାରିବ । ସେମାନଙ୍କୁ ହିତାଧିକାରୀଙ୍କ ମଧ୍ୟରେ ସଚେତନତା ବଢ଼ାଇବା ଲାଗି ବ୍ୟାପକ ଆଇଇସି ଅଭିଯାନ ଚଳାଇବା ପାଇଁ ପରାମର୍ଶ ଦିଆଯାଇଛି । ରାଜ୍ୟଗୁଡ଼ିକୁ ସେହି ଜିଲ୍ଲାଗୁଡ଼ିକୁ ଚିହ୍ନଟ ପାଇଁ କୁହାଯାଇଛି, ଯେଉଁଗୁଡ଼ିକର ଟିକାକରଣ ରାଜ୍ୟର ହାରାହାରି ମାତ୍ରା ତୁଳନାରେ କମ୍ ରହିଛି ଏବଂ ଏହି ଜିଲ୍ଲାଗୁଡ଼ିକ ଉପରେ ନଜର ରଖି ଟିକାକରଣ ତ୍ୱରାନ୍ୱିତ କରାଯାଇ ପାରିବ ।
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀଙ୍କ ଦ୍ୱାରା ହୋଇଥିବା ଘୋଷଣା ଅନୁସାରେ ସ୍କୁଲଗୁଡ଼ିକର ଶିକ୍ଷକ ଏବଂ ଅଣଶିକ୍ଷଣ କର୍ମଚାରୀଙ୍କୁ ପ୍ରାଥମିକତା ଆଧାରରେ ଟିକାକରଣ କରିବା ପାଇଁ ୨୦୨୧ ଅଗଷ୍ଟ ୨୭ରୁ ୩୧ ପର୍ଯ୍ୟନ୍ତ ୨ କୋଟିରୁ ଅଧିକ ଅତିରିକ୍ତ ଟିକା ଡୋଜ୍ ରାଜ୍ୟଗୁଡ଼ିକୁ ପ୍ରେରଣ କରାଯିବ । ଏଥିପାଇଁ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ୟୁଡିଆଇଏସଇ  ଡାଟାର ବ୍ୟବହାର କରିପାରିବେ ଏବଂ ରାଜ୍ୟ ଶିକ୍ଷା ବିଭାଗ, କେନ୍ଦ୍ରୀୟ ବିଦ୍ୟାଳୟ ସଂଗଠନ, ନବୋଦୟ ବିଦ୍ୟାଳୟ ସଂଗଠନ ଆଦି ସହ ସମନ୍ୱୟ କରିପାରିବେ । ଟିକାକରଣ କାର୍ଯ୍ୟକ୍ରମକୁ ଜରୁରି ପ୍ରୋତ୍ସାହନ ଦେବା ପାଇଁ ଏହାର ଲକ୍ଷ୍ୟ ।
କେନ୍ଦ୍ର ସ୍ୱାସ୍ଥ୍ୟ ସଚିବ ଆଗାମୀ ପାର୍ବଣ ଋତୁକୁ ଦୃଷ୍ଟିରେ ରଖି କୋଭିଡ ମାମଲାରେ ବୃଦ୍ଧି ସଂକ୍ରାନ୍ତରେ ରାଜ୍ୟଗୁଡ଼ିକୁ ସତର୍କ କରାଇଛନ୍ତି ଏବଂ ସେମାନଙ୍କୁ ଏହା ଉପରେ ଲଗାମ ଲଗାଇବା ଲାଗି ଯଥାସମ୍ଭବ ସ୍ୱାସ୍ଥ୍ୟ ସଂକ୍ରାନ୍ତ ଉପାୟ ବାହାର ପାଇଁ ପରାମର୍ଶ ଦେଇଛନ୍ତି । ଏହି ଅବସରରେ ସେ କେରଳର ଉଦାହରଣ ଦେଇ କହିଛନ୍ତି ଯେ ରାଜ୍ୟରେ ଓନାମ ପରେ ଗତ ଏକ ସପ୍ତାହରେ ସଂକ୍ରମଣ ମାମଲାରେ ବୃଦ୍ଧି ହୋଇଥିଲା ।
ଇସିଆରପି ଦ୍ୱିତୀୟ ପ୍ୟାକେଜର ୫୦% ରାଶି ପୂର୍ବରୁ ହିଁ କେନ୍ଦ୍ର ସରକାରଙ୍କ ଦ୍ୱାରା ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ପ୍ରଦାନ କରାଯାଇଛି,ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ସମୟବଦ୍ଧ ଇସିଆରପି ଅନୁସାରେ ଉପକରଣ, ମେସିନରି, ଶଯ୍ୟା, ଔଷଧ ଆଦିର ଯୋଗାଣ ପାଇଁ ସଂଗ୍ରହଣ ଆଦେଶକୁ ତୁରନ୍ତ ପ୍ରକ୍ରି୍ରୟା ନିମନ୍ତେ ପରାମର୍ଶ ଦିଆଯାଇଛି । ରାଜ୍ୟଗୁଡ଼ିକୁ କୁହାଯାଇଥିଲା ଯେ ସେମାନେ ମାସିକ ଆଧାରରେ ଖର୍ଚ୍ଚର ଯୋଜନା କରନ୍ତୁ ଏବଂ ତୃଣମୂଳ ସ୍ତରରେ ହୋଇଥିବା ପ୍ରଗତିକୁ ତଦାରଖ କରନ୍ତୁ ।
କୋଭିଡ-୧୯ ଚିକିତ୍ସାରେ ବ୍ୟବହୃତ ହେଉଥିବା ଔଷଧର ପର୍ଯ୍ୟାପ୍ତ ବଫର ଷ୍ଟକକୁ ବଜାୟ ରଖିବା ନେଇ ପ୍ରସ୍ତୁତ ରଣନୀତିର ସମୀକ୍ଷା ମଧ୍ୟ କରାଯାଇଛି । ରାଜ୍ୟଗୁଡ଼ିକ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟ ଦ୍ୱାରା ଧାର୍ଯ୍ୟ ଜରୁରି ୮ ଆବଶ୍ୟକ କୋଭିଡ-୧୯ ଔଷଧର ଏକ ବଫର ଷ୍ଟକ ମଧ୍ୟ ହାସଲ କରିପାରିବେ ଏବଂ ତାହାକୁ ବଜାୟ ରଖିପାରିବେ ।
କେନ୍ଦ୍ରୀୟ ସଚିବ  ରାଜ୍ୟଗୁଡ଼ିକୁ ସଚେତନ କରିଥିଲେ କି ଏଥିମଧ୍ୟରୁ ଅଧିକାଂଶ ଔଷଧର ଉତ୍ପାଦନର ଦୁଇରୁ ୪ ସପ୍ତାହ ପରେ  ବ୍ୟବହାର ନିମନ୍ତେ ଯୋଗାଣ କରାଯାଇ ପାରିବ । ଏଥିପାଇଁ ତାହାର କ୍ରୟ ନିମନ୍ତେ ପୂର୍ବରୁ ପ୍ରସ୍ତୁତି କରାଯିବା ଆବଶ୍ୟକ । ସଂକ୍ରମଣ ମାମଲା କମ୍ ହେବା ଏବଂ ତାହା ଯୋଗୁ ଚାହିଦା କମ୍ ହେବା କାରଣରୁ ରାଜ୍ୟଗୁଡ଼ିକୁ ଶୀଘ୍ର ଷ୍ଟକ୍ କରିବା ପାଇଁ ପ୍ରସ୍ତୁତ ହେବାକୁ ପଡ଼ିବ । ପ୍ରଥମରୁ ଲଗାତର ଭାବେ ହାସଲ କରାଯିବା ଆବଶ୍ୟକ, ଯାହାଦ୍ୱାରା ଉତ୍ପାଦନ ଓ ଲଜିଷ୍ଟିକ୍ସ ସମସ୍ୟା ଆସିବ ନାହିଁ ।
ଏନଏଚଏମ ର ଅତିରିକ୍ତ ସଚିବ ତଥା ମିଶନ ନିଦେ୍ର୍ଦଶକ  ବନ୍ଦନା ଗୁରନାନୀ, ଅତିରିକ୍ତ ସଚିବ  ଡା. ମନୋହର ଅଗନାନୀ, ଅତିରିକ୍ତ ସଚିବ  ଶ୍ରୀ ବିକାଶ ଶିଲ, ଯୁଗ୍ମ ସଚିବ  ଶ୍ରୀ ବିଶାଲ ଚୌହାନ, ପ୍ରମୁଖ ସଚିବ ଙ୍କ ସହିତ ଉପସ୍ଥିତ ଥିଲେ । ଏହାବ୍ୟତୀତ ଅତିରିକ୍ତ ମୁଖ୍ୟ ସଚିବ , ମିଶନ ନିଦେ୍ର୍ଦଶକ  ଏବଂ ସମସ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳର ରାଜ୍ୟ ତଦାରଖ ଅଧିକାରୀ ମଧ୍ୟ ଉପସ୍ଥିତ ଥିଲେ ।
SR
(Visitor Counter : 105